**Naziv obveznika:** Sveučilište Josipa Jurja Strossmayera u Osijeku, Filozofski fakultet Osijek

**Broj RKP-a:** 02321 **MB:** 03014185 **OIB:** 58868871646

**Pošta i mjesto:** 31000 Osijek **Adresa:** Lorenza Jagera 9 **Razina:** 11

**Razdjel:** 080 **Šifra djelatnosti:** 8542 **Šifra županije:**XIV

**Šifra grada/općine:** 312 **Oznaka razdoblja:** 2020-12

**BILJEŠKE**

**UZ FINANCIJSKE IZVJEŠTAJE ZA 2019. GODINU**

Djelatnost Fakulteta je visoko obrazovanje, ustrojavanje i izvođenje preddiplomskih, diplomskih i poslijediplomskih sveučilišnih studija i poslijediplomskih specijalističkih studija, organizacija i izvedba studijskih programa stručnih studija, istraživanje u području društvenih i humanističkih znanosti, znanstvenoistraživački rad u znanstvenim poljima u okviru društvenih i humanističkih znanosti, te u interdisciplinarnim područjima znanosti, organizacija i izvođenje programa cjeloživotnog učenja te programa stručnog usavršavanja, izdavačka, knjižnična i informatička djelatnost za potrebe nastave, znanstvenog i stručnog rada te za potrebe promidžbe Fakulteta, prodaja promotivnih materijala za potrebe promidžbe Fakulteta te prodaja vlastitih izdanja, recenzija i revizija projekata i studija, te izrada znanstveno-istraživačkih, stručnih i razvojnih projekata, elaborata i znanstveno-istraživačkih studija iz znanstvenih područja Humanističkih i Društvenih znanosti - organiziranje znanstvenih, stručnih i drugih skupova, savjetovanja i seminara, usluge informacijskog društva, ostalo obrazovanje i poučavanje, obrazovanje odraslih (programi učenja stranih jezika, organizacija i izvedba programa obrazovanja odraslih, programi usavršavanja), računalno programiranje, savjetovanje i djelatnosti povezane s njima, ostale uslužne djelatnosti u vezi s informacijskom tehnologijom i računalima - prevoditeljske usluge i usluge tumača.

Misija Filozofskog fakulteta je osigurati i postići izvrsnost u svakom području svoga obrazovnog i znanstvenog djelovanja na razini matičnog sveučilišta, te na nacionalnoj i međunarodnoj razini. Fakultet svoju misiju obavlja u interakciji s društvenom zajednicom, promičući socijalni utjecaj vlastite obrazovne i znanstvene djelatnosti.

Dužnost dekana do 16. rujna 2020. godine obavljala je prof. dr. sc. Loretana Farkaš, a od 17. rujna 2020. godine dužnost v. d. dekana je preuzeo izv. prof. dr. sc. Leonard Pon koji je do tada bio prodekan za nastavu i studente. Voditelj ureda za računovodstveno-financijske poslove je Mario Varga koji je sastavio financijske izvještaje i bilješke uz financijske izvještaje za 2020. godinu.

Zakonski propisi prema kojima Filozofski fakultet posluje su Statut Filozofskog fakulteta, Zakon o znanstvenoj djelatnosti i visokom obrazovanju, Pravilnik o studijima i studiranju na Sveučilištu i svim ostalima Zakonima i Pravilnicima kojima posluju Fakulteti i javne institucije u Republici Hrvatskoj.

**BILJEŠKE UZ BILANCU**

**Tablica 1.** Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| Rb. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | Filozofski fakultet Osijek | Z.H. | Tužba zbog parkirališta | 15.712,50 | 15.712,50 | tijekom 2021. | u tijeku |
| 2. | S.M. | Filozofski fakultet Osijek | Naknada štete | 222.900,00 | 222.900,00 | tijekom 2023. godine | 17. travnja 2019. |

**AOP 010 – Poslovni objekti**

Do povećanja vrijednosti poslovnih objekata (104,4) došlo je jer su znatna sredstva korištena u ulaganja u prostorije Fakulteta.

**AOP 063 – Financijska imovina**

Financijska imovina se smanjila (91,5) jer je utrošen dio viška prihoda iz prethodnih razdoblja.

**AOP 164 –Rashodi budućih razdoblja i nedospjela naplata prihoda**

Rashodi budućih razdoblja iznose 3.156.573 kuna i odnose se na plaću za prosinac 2020. godine financiranu iz Ministarstva znanosti i obrazovanja i Hrvatske zaklade za znanost, te pretplate na časopise i licence za 2021. godinu.

**AOP 169 – Obveze**

Obveze su se povećale u odnosu na prethodnu godinu za (104,6) i to se najviše odnosi na obvezu prema Sveučilištu Josipa Jurja Strossmayera u Osijeku radi uplate prihoda u Poslovni fond za drugo polugodište 2020. godine dok su se obveze za materijalne rashode znatno umanjili (45,6).

**AOP 239 – Višak prihoda**

Višak prihoda u iznosu 4.596.809 se sastoji od cjeloživotnog obrazovanja, neutrošenih sredstava konferencija, prihoda od namjenskih školarina, projekata, prihoda od publikacija.

**AOP 242 – Manjak prihoda**

Manjak prihoda u iznosu 2.185.659 kuna se sastoji od nefinancijske imovine što je rezultat većeg ulaganja u zgradu, nabave računala i komunikacijske oprema za online nastavu.

**BILJEŠKE UZ PR-RAS**

**AOP 045 – Pomoći iz inozemstva i od subjekata unutar općeg proračuna**

Pomoći iz inozemstva i od subjekata unutar općeg proračuna su smanjene (32,1), a to su prihodi za pomoći međunarodnih organizacija, te institucija i tijela EU, pomoći Osječko-baranjske županije za skup Osnaživanje potencijala za preventivne aktivnosti u zajednici. Zbog zabrane ili ograničenja putovanja smanjeni su prihodi za Erasmus programe mobilnosti nastavnog i nenastavnog osoblja.

**AOP 105 – Prihodi od upravnih i administrativnih pristojbi, pristojbi po posebnim propisima i naknada**

Ova vrsta prihoda je u 2020. godini zabilježila indeks 87,0. To su uglavnom prihodi od školarina i upisnina studenata preddiplomskog, diplomskog, doktorskog studija, prihoda od projekata Hrvatske zaklade za znanost i plaće zaposlenike preko iste Zaklade, te uplate Sveučilišta Josipa Jurja Strossmayera u Osijeku iz Poslovnog fonda za školarine asistentima.

**AOP 123 – Prihodi od prodaje proizvoda i robe, te pruženih usluga i prihodi od donacija**

Navedeni prihodi su zabilježili indeks 117,6 i to se odnosi na povećan broj polaznika cjeloživotnog obrazovanja.

**AOP 149 – Rashodi za zaposlene**

Navedeni rashodi su povećani (110,4) zbog većeg broja zaposlenika i većeg broja polaznika na cjeloživotnom obrazovanju jer to znači veće troškove nastave.

**AOP 160 – Materijalni rashodi**

Materijalni rashodi su u odnosu na prethodnu godinu smanjeni (80,7) zbog racionalnijeg upravljanja ovom vrstom rashoda.

**AOP 174 – Rashodi za usluge**

Rashodi za usluge su povećani u odnosu na prethodnu godinu (112,0). Porast je nastao zbog povećanja usluga tekućeg i investicijskog održavanja radi ulaganja u zgradu, povećane promidžbe Fakulteta, najma prostora i većih troškova računalnih usluga.

**AOP 185 – Ostali nespomenuti rashodi**

Smanjenje (49,8) je zbog smanjenih nastavnih i ostalih aktivnosti uzrokovanih situacijom oko COVID-19.

**AOP 286 – Obračunati prihodi poslovanja – nenaplaćeni**

Nakon ispravka vrijednosti potraživanja, potraživanja za školarine studenata iznose 381.117 kuna. Razlog povećanja (147,6) je zbog fakturiranja treće rate cjeloživotnog obrazovanja koja će većim dijelom biti naplaćena tijekom siječnja 2021.

**AOP 635 – Višak prihoda i primitaka raspoloživ u sljedećem razdoblju**

Višak prihoda raspoloživ u sljedećem razdoblju je 2.411.150 kuna. Sastoji se od prihoda cjeloživotnog obrazovanja, neutrošenih sredstva od konferencija, prihoda od namjenskih školarina, projekata, prihoda od publikacija.

**BILJEŠKE UZ P-VRIO**

**AOP 018 – Promjene u obujmu imovine**

Do smanjenja financijske imovine u iznosu 36.317 kuna je došlo zbog otpisa potraživanja i prijenosa nefinancijske imovine na novoosnovani Kineziološki fakultet u Osijeku (9.187 kuna)..

**BILJEŠKE UZ RAS-FUNKCIJSKI**

**AOP 110 – Obrazovanje**

Rashodi (klase 3 i klase 4) u iznosu 48.810.257 su razvrstani u prvi i drugi stupanj naobrazbe, te obrazovanje koje se ne može definirati po stupnju koje se odnosi na cjeloživotno obrazovanje i znanost. Prvi stupanj naobrazbe je broj studenata preddiplomskog studija dok je drugi stupanj naobrazbe broj studenata diplomskog studija. Budući da Filozofski fakultet Osijek ima najveći broj studenata na preddiplomskom studiju iznos 21.280.597 kuna se odnosi na prvi stupanj naobrazbe, a 14.581.149 kuna je drugi stupanj naobrazbe, dok 11.470.987 kuna su rashodi za cjeloživotno obrazovanje, a za istraživanje i razvoj obrazovanja 1.477.524 kuna

**BILJEŠKE UZ OBVEZE**

**AOP 001 – Stanje obveza 1.1.2020. godine**

Stanje obveza sa 1.1.2019. godine je bilo 3608.579 kuna.

**AOP 002 – Povećanje obveza u izvještajnom razdoblju i AOP 019 – Podmirene obveze u izvještajnom razdoblju**

Povećanje obveza na kraju izvještajnog razdoblju u odnosu na podmirene obveze su 167.058 kuna.

**AOP 036 – Stanje obveza na kraju izvještajnog razdoblja**

Obveze na kraju izvještajnog razdoblja su 3.775.637 kuna i najvećim djelom se sastoje od izdataka za plaće zaposlenika za plaću za prosinac 2020. godine. Treba napomenuti, da ukupan iznos obveza su nedospjele obveza koje će biti tijekom siječnja 2021. godine.

U Osijeku, 28. siječnja 2021. godine  **v. d. DEKANA**

Osoba za kontaktiranje: Mario Varga, mag. oec.

Telefon: 031 494 629 **izv. prof. dr. sc. Leonard Pon**